
STATYBOS, REMONTO IR ARCHITEKTŪROS SKYRIAUS
VYRIAUSIOJO SPECIALISTO
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Statybos, remonto ir architektūros skyriaus vyriausiasis specialistas yra karjeros valstybės tarnautojas. 
 
II SKYRIUS
PASKIRTIS

[bookmark: _GoBack]2. Statybos, remonto ir architektūros skyriaus vyriausiojo specialisto pareigybė reikalinga tvarkyti dokumentus, nustatant rengiamų ir parengtų žemės valdos projektų atitikimą kompleksiniams teritorijų planavimo dokumentams, užtikrinti teritorijų vystymo kryptis, rengiant žemės valdos projektus, įgyvendinti žemės nuosavybės, valdymo ir naudojimo santykius bei žemės tvarkymą ir administravimą.

III SKYRIUS
VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities –– žemėtvarkos- funkcijas. 

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas turi atitikti šiuos specialiuosius reikalavimus:
4.1. Turėti aukštąjį universitetinį šsilavinimą;
4.2. Turėti ne mažesnę kaip 1 metų darbo patirtį žemėtvarkos ar teritorijų planavimo srityje;
4.3. Būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės tarnybą, viešąjį administravimą, vietos savivaldą, išmanyti ir gebėti pagal kompetenciją savo darbe taikyti teisės aktus reglamentuojančius teritorijų planavimą, žemėtvarką ir statybą;
4.4. Mokėti dirbti šiomis kompiuterinėmis programomis: MS Word, MS Excel, MS Outlook, bei internetinėmis naršyklėmis; 
4.5. Mokėti valdyti, kaupti, sisteminti, apibendrinti informaciją;
4.6. Sklandžiai dėstyti mintis raštu ir žodžiu;
4.7. Išmanyti dokumentų rengimo ir įforminimo bei raštvedybos taisykles;
4.8. Savarankiškai planuoti ir organizuoti savo darbinę veiklą.


V SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas vykdo šias funkcijas:
5.1. Priima ir nagrinėja fizinių ir juridinių asmenų prašymus dėl žemės valdos projektų rengimo; 
5.2. Organizuoja žemės valdos projektų (žemėtvarkos planavimo dokumentų, nustatančių žemės sklypo (sklypų) formavimą, pertvarkymą, paėmimą visuomenės poreikiams, konsolidaciją, taip pat naudojimo sąlygas (paskirtį, apribojimus, servitutus ir panašiai)) ir žemės ribų perdalijimo planų rengimą teisės aktų numatyta tvarka miestų, miestelių ir kaimų teritorijose, rengia ir derina su tuo susijusius dokumentus. 
5.3. Atlieka žemės valdų projektų inicijavimo procedūrą direktoriui esant tiek organizatoriui tiek iniciatoriui.
5.4. Dalyvauja sudaromų komisijų darbe, teikia pasiūlymus skyriaus vedėjui dėl atskirų rajono ir miesto teritorijų planavimo, tam, kad būtų užtikrintas tinkamas privačios ir valstybinio fondo žemės naudojimas.
5.5. Ruošia reikalavimus, tikrina atitikimą galiojantiems teisės aktams ir derina žemės valdos projektus.
5.6. Nustato rengiamų ir parengtų žemės valdos projektų atitikimą kompleksiniams teritorijų planavimo dokumentams.
5.7. Užtikrina teritorijų vystymo kryptis, rengiant žemės valdos projektus.
5.8. Nustatyta tvarka dirba su žemėtvarkos planavimo dokumentų rengimo informacine sistema (ŽPDRIS).
5.9. Teikia duomenis GIS tvarkytojui apie pradėtus rengti ir parengtus žemės valdos projektus. 
5.10. Dalyvauja vykdant žemės sklypų ribų ženklinimą, kai ženklinamas žemės sklypas, besiribojantis su laisva valstybine žeme, kurioje įrengtas vietinės reikšmės viešasis kelias arba gatvė.
5.11. Inicijuoja ir organizuoja žemėtvarkos planavimo dokumentų bei žemės sklypų planų rengimą teisės aktų nustatyta tvarka. Derina parengtus žemėtvarkos planavimo dokumentus ir planus ir teikia juos tvirtinti Administracijos direktoriui.
5.12. Rengia Lietuvos Respublikos Vyriausybės nutarimų, Savivaldybės tarybos sprendimų, Savivaldybės administracijos direktoriaus įsakymų projektus savo kompetencijai priklausančiais klausimais ir juos derina teisės aktų nustatyta tvarka.
5.13. Pagal kompetenciją inicijuoja viešuosius pirkimus: rengia ir teikia Viešųjų pirkimų skyriui pirkimų paraiškas, pirkimų technines specifikacijas, specialiuosius kvalifikacinius reikalavimus tiekėjams, pirkimo sutarčių projektus. Vykdo darbų ir paslaugų sutarčių vykdymo priežiūrą: tikrina ir vizuoja prekių, paslaugų ir darbų priėmimo aktus, sąskaitas faktūras, teikia pasirašyti Skyriaus vedėjui, nustatyta tvarka teikia jas Buhalterijos skyriui, inicijuoja pirkimo sutarčių pakeitimus, nutraukimus.
5.14. Vykdo rajono savivaldybės tarybos sprendimus, mero potvarkius, administracijos direktoriaus įsakymus ir skyriaus vedėjo pavedimus, kitas skyriaus nuostatuose numatytas funkcijas, siekiant užtikrinti skyriui pavestų uždavinių įgyvendinimą.
5.15. Teisės aktų nustatyta tvarka ruošia atsakymus administracijos padaliniams, fiziniams ir juridiniams asmenims į paklausimus skundus, prašymus, pranešimus; konsultuoja fizinius ir juridinius asmenis dėl žemės naudojimo paskirties, jos pakeitimo galimybių ir tvarkos bei kitais pareigybei priskirtais klausimais, tam, kad būtų suteikta informacija pagal kompetenciją.
	5.16. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.



VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.


Susipažinau 

_______________
(Parašas) 

_________________
 (Vardas ir pavardė) 

_______________
(Data)
